Sabrina Carpenter

Sabrina Annlynn Carpenter (s. 11. toukokuuta 1999 Lehigh Valley, Pennsylvania) on yhdysvaltalainen laulaja-lauluntekijä ja näyttelijä. Hänet tunnetaan kapinallisen Maya Hartin roolista Disney Channelin sarjassa Isojen tyttöjen leikit. Carpenterilla on levytyssopimus Island Recordsin kanssa.

Varhainen elämä 

Carpenterillä on kaksi vanhempaa sisarta. Hän on näyttelijä Nancy Cartwrightin sisarentytär.

Ura

Laulajana 

Carpenter osallistui lapsena Miley Cyrusin vetämään The Next Miley Cyrus Project -laulukilpailuun ja sijoittui kolmanneksi. Vuonna 2011 hän esitti suorassa lähetyksessä kiinalaisella televisiokanavalla Etta Jamesin kappaleen ”Something's Got a Hold on Me” Burleski-elokuvan tyyliin.

Carpenter on laulanut kappaleen ”Smile” Disney Fairies -albumille sekä kappaleen ”All You Need” animaatiosarjan Sofia Ensimmäinen soundtrackille. Carpenter on mukana Isojen tyttöjen leikit -sarjan tunnuskappaleella ”Take On the World”, jonka hän laulaa yhdessä toisen päänäyttelijän Rowan Blanchardin kanssa. Vuonna 2017 hän äänitti tunnuskappaleen ”Tomorrow Starts Today” Disney Channel -sarjaan Andi Mack.

Vuonna 2014 Carpenter julkaisi debyyttisinglensä ”Can’t Blame A Girl For Trying”. Vuonna 2015 julkaistiin hänen debyyttialbuminsa Eyes Wide Open. Siltä ovat ilmestyneet mm. singlet ”We'll Be the Stars” ja ”The Middle of Starting Over”.

Carpenter julkaisi toisen studioalbuminsa, Evolutionin, 14. lokakuuta 2016. Albumin ensimmäinen single ”On Purpose” ilmestyi 29. heinäkuuta. Syyskuussa 2016 Carpenter ilmoitti ensimmäisestä kiertueestaan, joka kantaa nimeä Evolution Tour. Kiertue myytiin loppuun jo ennen sen alkamista. Vuonna 2017 Carpenter jatkoi kiertuettaan Eurooppaan yhdessä brittiläisen The Vamps -yhtyeen kanssa. Carpenter on mukana The Vampsin singlellä ”Hands”, joka julkaistiin 19. toukokuuta 2017.

Carpenter on maininnut esikuvikseen Christina Aguileran ja Adelen.

Näyttelijänä 

Carpenterin debyytti näyttelijänä oli vuonna 2011 tv-sarjassa Kova laki: Erikoisyksikkö, jossa hän näytteli nuorta raiskauksen uhria. Vuonna 2013 Carpenter näytteli Merriniä nuorena kauhutrillerielokuvassa Horns, jonka pääosissa olivat Daniel Radcliffe ja Juno Temple.

Carpenter näytteli vuodesta 2013 alkaen toista pääosaa, Maya Hartia Disney Channelin tilannekomediassa Isojen tyttöjen leikit, joka on jatkoa 1990-luvun hittisarjalle Isojen poikien leikit.

Carpenter ja Sofia Carson näyttelevät päärooleja 2016 julkaistussa Disney Channel -kanavan elokuvassa Adventures in Babysitting. Joulukuussa 2015 Carpenter esiintyi ensimmäistä kertaa teatterissa, kun hän näytteli Wendyn roolin näytelmässä Peter Pan and Tinker Bell: A Pirate’s Christmas.

Diskografia

Filmografia 

 Netflix •  Disney+

 Disney Channel

Palkinnot ja ehdokkuudet

Lähteet

Aiheesta muualla 

  
  AllMusicissa 

Elävät henkilöt
Yhdysvaltalaiset lapsinäyttelijät
Yhdysvaltalaiset laulajat
Yhdysvaltalaiset televisionäyttelijät
Vuonna 1999 syntyneet